text: Manchester United hevur váttað fyrsta keypið
text: #000001
text: James hevur í ár spælt í næstbestu deildini við Swansea (Mynd: EPA)
text: #000003
text: Tað hevur ljóðað seinasta mánaðin, at ein av nýggju leikarunum á Old Trafford komandi ár verður Daniel James. 21-ára gamli kantspælarin úr Wales hevur havt eitt gott kappingarár fyri Swansea og gjørdist matchvinnari í sínari debut fyri A-landsliðið. Skiftið hevur spakuliga nærkast, og í dag hevur Manchester United kunngjørt, at feløgini eru vorðin samd um ein keypsprís, og at James hevur gjøgnumført eina læknakanning í Manchester. Harvið mangla bert smálutir í, áðrenn kviki leikarin kann kalla seg United-leikara. Hóast hann ikki er eitt stórt navn og kemur fyri nógvar pengar, so er hetta eitt slag av keypið, ið Solskjær og co. leita eftir. Hetta er fyrsta keypið hjá Solskjær, og liðfelagin hjá norðmanninum í United, Ryan Giggs, hevur stórróst nýggja leikaranum. Giggs er eisini walisi, og Daniel James verður samanborin við fyrrverandi stórleikaran, ið nú er venjari hansara í landsliðshøpi. Giggs sigur við Sky Sports, at United fær ein fantastiskan leikara, ið eisini er ein fantastiskur persónur, og sum er evnaríkur og spennandi.Manchester United skal rinda 15 milliónir pund umframt møguligar tríggjar milliónir pund í framtíðini fyri James.
text: #000004
text: Brandur skoraði sítt fyrsta mál fyri Fredrikstad
text: #000011